**Naziv razpisa:** Javni razpis za sofinanciranje vzpostavitve in delovanja Kompetenčnih centrov za dizajn management - KCDM 3.0

**Višina razpisanih sredstev:** 1.476.000, 00 EUR, do 492.000,00 EUR na posamezno partnerstvo

**Rok prijave:** 28. 1. 2021 do 23.59 ure.

**Predmet razpisa:** Predmet javnega razpisa je sofinanciranje vzpostavitve in delovanja največ 3 kompetenčnih centrov za razvoj kadrov in vpeljavo novih poslovnih procesov s področja dizajn managementa KCDM 3.0.

**Namen razpisa:**

* predstaviti, vpeljati in nadgraditi dizajn management in znamčenje v slovenskih podjetjih,
* osveščati in promovirati uporabo trajnostnega dizajna pri načrtovanju in uporabi proizvodov ali storitev,
* ustvariti nove ali izboljšati obstoječe proizvode oz. storitve z znanji storitvenega dizajna,
* načrtno razvijati s tem povezane kompetence vodij in zaposlenih,
* spodbuditi izboljšave poslovnih procesov in povečati konkurenčnost slovenskih podjetij,
* povečati število delovnih mest v vključenih podjetjih,
* izboljšati prepoznavnost slovenskih blagovnih znamk in proizvodov oz. storitev slovenskega oblikovanja.

**Cilji projekta:**

* doseči vsaj 2.000 vključitev v usposabljanja v vsakem izmed izbranih kompetenčnih centrov,
* doseči vsaj eno izboljšavo poslovnih procesov ter vsaj en nov oz. izboljšan proizvod ali storitev v vključenem podjetju, v skladu z novimi znanji oz. prakso,
* pridobiti mednarodna priznanja za nove ali izboljšane produkte slovenskih podjetij,
* povečati prepoznavnost slovenskih podjetij, blagovnih znamk in slovenskega dizajna.

**Prednostna področja dizajn management znanj**

* Osnove dizajn managementa
* Storitveni dizajn
* Trajnostni dizajn